Vi lejede et lokale via rentspace i forbindelse med vores bryllup. Rentspace udbyder en lang række fine lokaler, og vi var også meget tilfredse med det lokale, som vi lejede i forbindelse med vores bryllup - deraf de to stjerner. Vi vil dog ikke anbefale andre at benytte rentspace medmindre man er villig til at lægge mange kræfter i at kommunikere og koordinere med dem. Det er der flere årsager til (bemærk nedenstående er blot udvalgte eksempler):For det første oplevede vi, at de lejevilkår vi oprindeligt havde skrevet under på blev ændret. I den oprindelige kontraktbeskrivelse stod der fx eksplicit om stedet, at dette var “..Hyggeligt udendørsområde i form af en aflukket gård (omgivet af kontorbygninger), så I må her (meget unikt for København) også godt være udendørs efter kl. 24”. Nogle måneder før vores fest blev dette ændret til i en ny lejekontrakt at hedde, at vi ikke længere måtte have døre og vinduer åbne efter klokken 22 og i øvrigt kun måtte bruge gården til et minimum. Det skal siges, at baggrunden for dette var klager fra naboer i forbindelse med andre udlejninger forud for vores fest. Her kan det selvfølgelig indvendes, at dette er ude af Rentspaces hænder, men vi havde eksplicit og flere gange spurgt ind til om det virkelig kunne passe, at det ikke ville være et problemer for naboer med støj i og med at lokalet var i indre København. Her blev vi dog gentagne gange forsikret af rentspace om, at det ikke var noget problem, da der kun var erhvervslejemål omkring lokalet. Dette viste sig dog senere ikke at være sandt, da klagerne var modtaget fra private hjem. For det andet er der tale om en opsætning med en meget uklar ansvarsfordeling. Rentspace ejer ingen lokaler selv, men lejer dem af andre udbydere. I dette tilfælde var lokalet ejet af F5 (som også selv lejer ud direkte). Dette betød, at vi i flere tilfælde blev viderehenvist til F5, og at Rentspace intet ejerskab tog. Dette blev fx meget tydeligt ifm. ændrede lejevilkår mv., hvor deres eneste respons var, at det var ude af deres hænder. Dette er selvsagt rigtigt, men vi ville have forventet, at man i det mindste tog et ejerskab for at løse eventuelle udfordringer i stedet for blot at viderehenvise til anden part. På den måde blive rentspace blot et overflødigt ekstra led i kommunikationen. Derudover betyder det, at Rentspace ingen føling har med eventuelle ændringer der bliver foretaget på stedet. Eksempelvis oplevede vi følgende ændringer efter fremvisning: 1) servicepakken vi oprindeligt havde bestilt indeholdte en helt anden type service end ved den oprindelige fremvisning. Mindre problem, men stadig ikke okay, når prisen er 70 kr per person for service 2) der var blevet opstillet et stort skraldestativ lige midt i gården. Alt dette var ting som rentspace ikke informerede om, men som vi selv måtte finde ud af. Derudover skal det nævnes at ejerskabsforholdet betyder, at rentspace videresender alle spørgsmål/forespørgsler til udlejer, og derfor kan det tage et godt stykke tid inden man modtager et svar. For det tredje oplevede vi, at de services og muligheder, som rentspace fortæller om ved en fremvisning ikke har meget hold i virkeligheden. Eksempelvis blev vi fortalt, at hvis vi købte dem til at stå for oppyntning, så kunne vi kvit og frit benytte os af deres lyskæder og vaser. Det viste sig dog senere, at fx vaser blot var noget den blomsterhandler, som de samarbejder med har (selvsagt mod betaling). Derudover blev vi fx i forbindelse med gennemgang af gården til lokalet lovet at skraldespande og biler selvfølgelig ville være væk på dagen, så det ikke stod midt i det hele, samt cykelstativer, hvis vi ønskede det. Det viste sig dog, at a) der blev etableret et permanent skraldestativ sidenhen, b) biler var de ikke herrer over, da det var en delt gård og som er åben om dagen og c) cykelstativer var boltret fast til asfalten. Alt sammen mindre ting, men det illustrerer tilsammen, hvordan deres lovninger ikke har meget hold i virkeligheden. Konfronteret med dette var rentspaces typiske respons enten, at det havde de ikke sagt noget om eller blot at viderehenvise til F5, som jo selvsagt ikke kunne stå inde for deres løfter.For det fjerde oplevede vi en meget uprofessionel kommunikation. Rentspace var aldrig proaktiv i deres kommunikation. Eksempelvis fik vi først besked om ændrede lejevilkår efter, at vi selv havde kontaktet dem om et andet opfølgende spørgsmål fire måneder siden vi sidst havde været i kontakt med dem (der var altså ikke tale om en løbende kommunikation). Vi ville have forventet, at Rentspace selv tog initiativ til at kommunikere sådanne større ændringer. Ligeledes gælder, at rentspace er yderst ustrukturerede i deres kommunikation. Eksempelvis kunne vi stille tre spørgsmål i punktform og kun få svar på et enkelt i en lang smørre, som ikke var til at finde hoved og hale i. Derudover oplevede vi flere gange, at de ikke havde noteret de ting, vi havde aftalt og derfor skulle gennemgå det flere gange.Som nævnt øverst vil vi ikke anbefale Rentspace til andre. I stedet vil vi anbefale at undersøge muligheden for at leje direkte fra en eventuel udlejer i stedet for at gå via rentspace. Hvis dette ikke er muligt, og rentspace har det helt rette lokale vil vi anbefale at få alt på skrift, som I bliver lovet til en fremvisning mv., så det efterfølgende er muligt at holde dem op på det.